ཆེ་དགྲ་ལྷས་རིམ་པ་ཁག་དང་སྡེ་ཚན་ཁག་གིསའདུ་ཤེས་བཞིཟབ་ཏུ་གཏོང་བ་དང་།གདེང་ཚོད་བཞིབརྟན་དུ་བཏང་ནས་སྤྱི་ཁྱབ་ཧྲུའུ་ཅི་ཞི་ཅིན་ཕིང་གི་སྲོག་ཤིང་གི་གནས་བབ་ལ་སྲུང་སྐྱོང་མཐའ་གཅིག་ཏུ་བྱེད་པ་དང་ཏང་ཀྲུང་དབྱང་གི་དབང་གྲགས་དང་གཅིག་སྡུད་གཅིག་གྱུར་འགོ་ཁྲིད་ཀྱི་མཐོ་ཚད་སྲུང་སྐྱོང་མཐའ་གཅིག་ཏུ་བྱས་ཏེ་དབུལ་སྒྲོལ་འགག་སྒྲོལ་གྱི་ཆེད་དོན་སྐོར་གཟིགས་ཚོགས་ཆུང་གིས་བཏོན་པའི་གནད་དོན་ཚང་མ་དང་ལེན་ཞུས་ཏེ་རང་འགུལ་ངང་ངོས་འཛིན་རྩིས་ལེན་དང་།གསེད་བཀྲོལ་ནན་ཏན།རྩིས་ཐོ་འཛུགས་པ།རིམ་བཞིན་དོན་འཁྱོལ།འཕྲལ་སྒྲུབ་འཕྲལ་བཅོས་བཅས་བྱས་ཏེ་གནད་དོན་ཚང་མ་དོན་འཁྱོལ་ཐུབ་པ་དང་གནད་དོན་ཚང་མར་ལན་འདེབས་པ་བཅས་བྱེད་དགོས་པ་དང་།གནད་དོན་གྱི་སྟོན་ཕྱོགས་མཐའ་འཁྱོངས་བྱས་ཏེ་ཀྲུང་དབྱང་གི་གཏན་འབེབས་དོན་ཚན་བརྒྱད་ཀྱི་དགོངས་དོན་སོགས་འབྲེལ་ཡོད་སྲིད་ཇུས་གཏན་འབེབས་ལ་ནན་པོར་གཞིགས་ནས་ཀྲུང་དབྱང་གི་བླང་བྱར་དཔེ་བསྡུར་པ་དང་།གཅིག་ཤེས་ཀུན་གྲོལ།རྩ་ལག་མཉམ་སྤྱོད་བཅས་མཐའ་འཁྱོངས།སྤྱི་འདོམས་མཉམ་ལས་ལ་ཤུགས་སྣོན་རྒྱག་པ་བཅས་བྱས་ཏེ་གནད་དོན་དག་ཐེར་བྱེད་པའི་ལས་ཀའི་སྤུས་ཚད་མཐོ་རུ་ནུས་ལྡན་བཏང་ནས་ལས་ཀའི་ཞན་ཆ་གསབ་དགོས་པ།རྩ་འཛུགས་ཀྱི་འགོ་ཁྲིད་ལ་ཤུགས་སྣོན་རྒྱག་པ་དང་འགན་འཁྲི་ནན་དུ་བཏང་སྟེ་མཁྲེགས་སར་གཏུགས་ཕོད་པ་དང་།ཕྱོགས་ཡོངས་ནས་ནན་པོ་མཐའ་འཁྱོངས་ཀྱིས་སྒྲིག་ཁྲིམས་ལག་བསྟར་ལ་ལྟ་སྐུལ་བྱེད་པའི་འགན་འཁྲི་བདའ་འདེད་གཏོང་རྒྱུར་ཤུགས་སྣོན་བརྒྱབ་ནས་འགན་འཁྲི་མི་འཁུར་བ་དང་།དགོས་པའི་ལས་མི་བྱེད་པ།ནར་འགྱངས་བྱེད་པ།མི་དགོས་པའི་ལས་རྙོག་བཟོ་བ་བཅས་ཀྱི་གནད་དོན་ཞིབ་བཤེར་ཐག་གཅོད་མཐའ་གཅིག་ཏུ་བྱས་ནས་དག་ཐེར་དོན་འཁྱོལ་བྱེད་པར་ངོ་བོ་གསལ་རྟོགས་དང་།འཛེམ་མེད་དམར་འདོན།ཕན་འབྲས་དངོས་ཐོན་པ་བཅས་ཀྱི་འགན་ལེན་བྱས་ནས་ཏང་ཀྲུང་དབྱང་ཐུགས་བློ་བདེ་པོ་དང་མི་དམངས་མང་ཚོགས་བློ་ཡིད་ཚིམ་པོ་ཡོང་བ་བཅས་བྱེད་དགོས་པའི་ནན་བཤད་གནང་བ་རེད།